**Bywgraffiad Gemma**

|  |  |
| --- | --- |
| Beth wnaeth i ti fod eisiau ymuno ag Our Bright Future? | Pan wnes i benderfynu gwneud cais ar gyfer fy mhrosiect yr haf diwethaf, [Bright Green Future](https://www.ourbrightfuture.co.uk/projects/bright-green-future/), roeddwn i’n meddel ei fod yn swnio fel prosiect cŵl iawn i ddatblygu sgiliau newydd a datblygu fy angerdd dros yr amgylchedd. Ond doedd dim posib dychmygu sut fyd fyddai hwn â’i ffocws ar lais ieuenctid a chyfiawnder amgylcheddol a chymdeithasol yr oeddwn i ar fin dod yn rhan ohono. |
| Beth wyt ti’n ei hoffi am yr awyr agored? | Pan fyddaf yn dychmygu'r awyr agored, rydw i'n meddwl am eistedd ar foncyff coeden wedi fy amgylchynu gan goed mawr gyda chysgod. Rydw i wrth fy modd gyda pha mor heddychlon mae'n teimlo a sut mae'n ymddangos bod amser yn stopio, gan roi cyfle i mi ganolbwyntio ar arogleuon a synau'r goedwig sydd mor dawel ac yn fy helpu i ymlacio yn fy marn i. |
| Beth wyt ti’n ei hoffi am Our Bright Future? | Rydw i wrth fy modd ei fod yn gyfnod byr o'r wythnos lle nad ydw i'n gorfod canolbwyntio ar waith ysgol, a chael siarad â phobl debyg am bethau sydd o bwys i'n dyfodol ni. Gydag Our Bright Future rydw i'n teimlo fy mod i wir yn gwneud rhywbeth cynhyrchiol a phwysig, rydw i'n teimlo bod fy marn i'n cael ei gwerthfawrogi a'i bod yn bwysig, sy'n anarferol i berson ifanc. |
| Pa arch-bŵer fyddet ti’n hoffi ei gael? | Mae hyn yn mynd i swnio'n rhyfedd iawn oherwydd rydw i'n gwybod y bydd y rhan fwyaf o bobl yn dewis pethau fel pwerau hedfan neu nofio, ond rydw i'n hapus iawn ar dir. Fy mhŵer i fyddai rhoi ychydig o lawenydd i bobl yn eu dydd. Fe fyddwn i'n crwydro o gwmpas fel buwch goch gota yn tapio pobl gydag eiliadau bach o lawenydd. |
| Beth fyddet ti’n hoffi i bobl ei wybod am dy brofiad? (Os wyt ti wedi ymwneud o’r blaen ag Our Bright Future neu brosiect amgylcheddol) | Ymuno ag Our Bright Future ydi un o’r dewisiadau gorau rydw i wedi’u gwneud. Mae wedi bod yn llawer o amser ac ymrwymiad ond mae’n werth yr ymdrech yn sicr. |
| Pa feysydd fyddet ti’n hoffi dysgu amdanyn nhw fel rhan o’r rhaglen llysgenhadon? | Rydw i mor gyffrous am ddechrau'r cam nesaf yma fel llysgennad brand. Fe fyddwn i wrth fy modd yn dysgu mwy am gyfryngau cymdeithasol a marchnata yn enwedig gan ei fod yn chwarae rhan enfawr mewn cyfathrebu â phobl ifanc. Fe hoffwn i hefyd fagu hyder wrth ddefnyddio cyfryngau cymdeithasol i greu ymgyrch yn effeithiol. |